Diari Oficial de la Generalitat Valenciana


Sumari del DOGV 9447, del 11-10-2022 (2022/8657)

RESOLUCIÓ de 21 de juny de 2022, del director general de Qualitat i Educació Ambiental, per la qual es formula l'informe d'impacte ambiental del projecte d'ampliació d'explotació porcina d'engreixada amb augment de la seua capacitat fins a 2.377 places sense increment de l'obra existent, a la parcel·la 294 del polígon 29 del terme municipal d'Utiel. Expedient: (2644509) 14/2021/AIA.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9447

Data del DOGV
:   11-10-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/8657


Data del document
:   21-06-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Correcció d'errades

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * Utiel
    * impacte ambiental

RESOLUCIÓ de 21 de juny de 2022, del director general de Qualitat i Educació Ambiental, per la qual es formula l'informe d'impacte ambiental del projecte d'ampliació d'explotació porcina d'engreixada amb augment de la seua capacitat fins a 2.377 places sense increment de l'obra existent, a la parcel·la 294 del polígon 29 del terme municipal d'Utiel. Expedient: (2644509) 14/2021/AIA. [2022/8657]  
  
  
«Informe d'impacte ambiental  
Expedient: 199/5094-AYT.  
Títol: Ampliació d'explotació porcina d'engreix amb augment de la seua capacitat fins a 2.377 places sense increment de l'obra existent.  
Titular: Octavio Maeso Briz.  
Òrgan substantiu: Ajuntament d'Utiel.  
Localització: parcel·la 294, del polígon 29, del terme municipal d'Utiel (València).  
  
Antecedents  
En relació amb la tramitació ambiental de l'expedient de modificació de la llicència ambiental de l'explotació porcina d'engreix situada a la parcel·la 294, del polígon 29, del terme municipal d'Utiel, el titular del qual és Octavio Maeso Briz, s'indiquen els antecedents següents:  
El 13 de juny de 2005, la Direcció General de Gestió del Medi Natural emet una declaració d'impacte ambiental (d'ara en avant, DIA) favorable per al projecte d'explotació porcina d'engreix amb una capacitat de 1.760 porcs, promoguda per José María Gil Hernández, corresponent a l'expedient d'avaluació d'impacte ambiental amb referència 132/4869-YGY. Aquesta DIA es publica en el DOGV el 19 de maig de 2015.  
Mitjançant els escrits de 9 de gener de 2015 i 1 d'abril de 2015, el promotor del projecte sol·licita la validesa de la DIA pel fet que, per motius econòmics, no va poder dur a terme les construccions i instal·lacions detallades en el projecte i pretén iniciar-les en la data de la consulta.  
El 27 d'abril de 2015, el Servei d'Avaluació d'Impacte Ambiental emet informe on indica que basant-se en la disposició transitòria primera de la Llei 21/2013, d'avaluació ambiental, la DIA continua sent vàlida.  
El 3 d'agost de 2016, es rep en el Servei d'Avaluació d'Impacte Ambiental una sol·licitud de la modificació de la declaració d'impacte ambiental (DIA) del Projecte d'explotació porcina d'engreix, a la parcel·la 294, del polígon 29, d'Utiel, on s'indica que s'ha construït la granja amb iguals dimensions a les recollides en la DIA però que l'espai interior s'ha distribuït de manera que és possible albergar un total de 2.208 places en lloc de les 1.760 autoritzades. Així mateix, s'informa del canvi de titularitat de la llicència ambiental a nom d'Octavio Maeso Briz.  
  
El 9 de setembre de 2016 s'emet informe, que és remés tant al promotor com a l'òrgan substantiu, en el qual s'indica que la modificació pretesa està sotmesa a avaluació d'impacte ambiental pel mètode simplificat i que haurà de presentar-se al Servei d'Avaluació d'Impacte Ambiental còpia de la documentació que s'haja remés a l'Ajuntament d'Utiel en acreditació del compliment dels condicionants de la DIA de 13 de juny de 2005.  
El 23 de febrer de 2017, el promotor sol·licita a l'Ajuntament d'Utiel la modificació de la llicència ambiental atorgada (expedient LA12/G12027/2016).  
El 14 de gener de 2021, l'Ajuntament d'Utiel presenta en aquest òrgan ambiental una sol·licitud d'informe respecte a l'acreditació del compliment dels condicionants de la DIA de 13 de juny de 2005, així com informe en relació amb l'ampliació d'aquesta explotació porcina a 2.208 places. S'obri expedient de consulta amb referència 003/21-CON.  
  
El 6 de maig de 2021, es remet informe a l'Ajuntament d'Utiel, amb còpia al promotor, en el qual s'indica que amb la documentació aportada no queda acreditat el compliment dels condicionants establits en la DIA de data 13 de juny de 2005. En aquest informe es detalla, a més, la manera d'acreditar cadascun d'aquests condicionants i es reitera que l'ampliació sol·licitada està sotmesa al procediment simplificat d'avaluació d'impacte ambiental. També s'indica que la quantitat d'animals reflectits en la cartilla ramadera és de 2.377 i que, per tant, s'haurà de sol·licitar l'ampliació per a aquesta capacitat.  
  
Descripció del projecte  
Segons la documentació aportada, es pretén la legalització d'una ampliació d'explotació porcina d'engreix existent de 1.760 a 2.377 places sense incrementar l'obra executada, situada al polígon 29, parcel·la 294, del terme municipal d'Utiel (València).  
L'activitat consisteix en l'engreix de porcs des dels 20 kg fins als 100 kg de pes viu, moment en què es destinen a escorxador. Es realitzen 2,4 cicles a l'any, amb un buit sanitari entre cicles. L'alimentació és automàtica mitjançant tremuges en cada corralina i es duu a terme mitjançant engruna o grànuls elaborats i subministrats per fàbriques de pinsos. El pinso s'emmagatzema en sitges, amb accés exterior per als camions de pinso. El sistema de beguda és amb abeuradors tipus cassoleta d'acer inoxidable. La ventilació és natural a través de xemeneies de ventilació en carener i entrades d'aire laterals regulables amb finestres abatibles. Els purins s'emmagatzemen en huit fosses interiors i en una bassa exterior i després de la seua extracció són utilitzats com a adob orgànic en camps de cultiu. Els cadàvers i els residus produïts en l'explotació s'emmagatzemen convenientment fins a la seua retirada per empreses gestores autoritzades.  
  
Tramitació administrativa  
El 9 de juny de 2021, l'Ajuntament d'Utiel remet la sol·licitud d'avaluació d'impacte ambiental presentada pel promotor acompanyada d'un estudi simplificat d'impacte ambiental. S'obri expedient d'avaluació d'impacte ambiental amb referència 199/4662-ZWH.  
  
Amb la documentació aportada no es justifiquen totalment els condicionants de la DIA de data 13 de juny de 2005, a més de presentar una sèrie de deficiències ja indicades en els requeriments realitzats i que no han sigut esmenades. No obstant això, a fi d'agilitar la resolució de l'expedient i atés que la informació continguda en aquest aporta elements de judici suficients per a continuar el procediment d'avaluació d'impacte ambiental simplificada, s'opta per continuar la tramitació d'aquest, i establir una sèrie de condicionants de compliment obligat que determinaran la validesa d'aquest informe d'impacte ambiental.  
  
  
Anàlisi de la legislació sectorial en matèria d'avaluació d'impacte ambiental  
L'ampliació pretesa (augment de la capacitat de la granja en 617 porcs) no es troba dins dels supòsits previstos en els annexos de la Llei 21/2013, de 9 de desembre, d'avaluació ambiental.  
L'article 7.2.c de la Llei 21/2013 indica que se sotmetrà a avaluació d'impacte ambiental simplificada qualsevol modificació de les característiques d'un projecte de l'annex I o d'annex II diferents a les modificacions descrites en l'article 7.1.c ja autoritzats, executats o en procés d'execució, que puga tindre efectes significatius sobre el medi ambient.  
  
L'annex II del Decret 162/1990 recull entre els supòsits que requereixen un pronunciament ambiental mitjançant l'emissió d'una estimació d'impacte ambiental amb anterioritat a la seua aprovació substantiva, les instal·lacions de bestiar porcí amb capacitat compresa entre 200 i 350 places de reproductors en cicle tancat, o engreixadors amb capacitat compresa entre 400 i 800 places. L'ampliació sol·licitada estaria inclosa en aquest supòsit.  
La inclusió d'un projecte en un cas previst en la legislació reguladora d'avaluació d'impacte ambiental fonamenta la possibilitat de generació d'efectes significatius sobre el medi ambient, per tant, escau el sotmetiment de la modificació del projecte a avaluació d'impacte ambiental pel tràmit simplificat en compliment de la legislació bàsica estatal.  
  
Criteris ambientals  
Per a l'emissió d'aquest informe d'impacte ambiental, de conformitat amb l'article 47 de la Llei 21/2013, s'han tingut en compte els criteris de l'annex III d'aquesta.  
Característiques del projecte  
La nau en la qual es desenvolupa l'activitat ja està construïda i es va avaluar en la DIA de data 13 de juny de 2005. Ocupa una superfície de 2.000 m² i no s'ampliarà. No obstant això, l'espai interior es va distribuir de manera que va ser possible albergar un total de 2.377 porcs, en comptes dels 1.760 avaluats inicialment.  
La diferència entre els animals previstos en l'anterior DIA i els que finalment alberga l'explotació és de 617, la qual cosa suposa un increment del 35 % respecte a la capacitat inicial. Això implica un increment en la mateixa proporció en la producció de purins, en els residus veterinaris produïts, en els cadàvers, en els gasos d'efecte d'hivernacle i en el consum d'aigua.  
La producció teòrica de purins de 2.377 porcs és d'uns 5.110 m³ anuals. El consum teòric d'aigua és d'uns 5.625 m³ anuals, encara que el consum real segons la lectura del comptador instal·lat en el pou és inferior (4.030 m³ anuals).  
D'altra banda, l'augment del nombre de porcs de l'explotació també provocarà un augment proporcional en la producció de gasos d'efecte d'hivernacle (NH3, N2O i CH4).  
Respecte a l'acumulació amb altres projectes, segons s'indica en l'estudi d'impacte ambiental simplificat, no hi ha cap explotació porcina del grup II a menys de 1.000 metres ni del grup I a menys de 500 metres.  
  
Ubicació del projecte  
L'activitat es desenvolupa en una nau de 2.000 m² situada a la parcel·la 294, del polígon 29, del terme municipal d'Utiel (València). L'explotació es localitza a més de 2 km del nucli de població més pròxim.  
  
D'acord amb el que indica la DIA de 13 de juny de 2005, el sòl on se situa l'explotació està classificat com a sòl no urbanitzable agrícola (zona XIII), segons el PGOU municipal.  
Consultades les dades del visor de la Generalitat, pel límit nord-oest de la parcel·la discorre l'Assagador de Caudete. La tanca de l'explotació haurà de respectar l'ample legal d'aquest camí ramader.  
L'activitat proposada no afecta cap espai natural protegit de la província de València ni cap espai natural actualment inclòs en l'àmbit de plans d'ordenació dels recursos naturals o plans rectors d'ús i gestió aprovats, en tramitació o en redacció, o alguna altra figura reglamentada en desenvolupament de la Llei 11/1994, d'espais naturals protegits de la Comunitat Valenciana. Tampoc afecta terreny forestal ni cap espècie o hàbitat protegits. La nau no es troba afectada per risc d'inundació segons el PATRICOVA.  
  
El terme municipal d'Utiel està designat com a zona vulnerable associat a les masses d'aigua subterrànies afectades per la contaminació per nitrats d'origen agrari, segons el Decret 86/2018, de 22 de juny, del Consell.  
  
Característiques del potencial impacte  
Els impactes que l'activitat pot produir sobre el medi ambient ja van ser previstes en l'avaluació d'impacte ambiental que va finalitzar amb l'emissió de la DIA de data 13 de juny de 2005. No es durà a terme cap construcció ni modificació en la nau existent. La modificació de l'activitat consisteix únicament en un increment en el nombre d'animals que implica un increment proporcional en els purins produïts, així com en els residus veterinaris, en els cadàvers, en els gasos d'efecte d'hivernacle i en el consum d'aigua. Tant els purins com els residus ramaders i les emissions a l'atmosfera s'han de gestionar de manera adequada per a minimitzar els impactes produïts per l'activitat. De la mateixa manera, l'aigua consumida ha de procedir d'una concessió legal, per a ús ramader, de manera que no es comprometa la qualitat dels aqüífers ni el proveïment a la població.  
  
Gestió dels purins: els purins es gestionen com a adob orgànic. Segons la documentació tècnica aportada, la nau disposa de 8 fosses interiors de recollida i emmagatzematge de purins, construïdes amb formigó hidròfug, amb solera mínima de 12/15 cm i armades amb malla electrosoldada, amb una capacitat total de 648 m³. A més, disposa d'una bassa exterior coberta, impermeabilitzada i tancada de 44 x 34 x 1,5 m. Amb aquesta capacitat s'assegura l'emmagatzematge dels purins durant els períodes en els quals no siga possible la seua aplicació com a adob en camps de cultiu. S'aporta certificat d'impermeabilització de les fosses i de la bassa signat per tècnic competent. El propietari retira els purins en camps propis i cedits els compromisos d'acceptació dels quals s'adjunten en els annexos de l'estudi d'impacte ambiental simplificat. Es justifiquen 65,76 ha de vinya; 19,15 ha d'ametler; 5,08 ha d'olivera, i 159,72 ha de cereal, als termes municipals d'Utiel, Caudete de las Fuentes, Requena, Venta del Moro, Villargordo del Cabriel i Fuenterrobles. Segons el Decret 86/2018, de 22 de juny, del Consell, estan designats com a zones vulnerables a la contaminació per nitrats procedents de fonts agràries els municipis d'Utiel i Venta del Moro. Segons la documentació aportada s'utilitzen unes dosis d'adob de 100 kg N/ha i any per a cereals, ametlers i oliveres i de 50 kg N/ha i any per a la vinya. En el pla de gestió de purins no s'especifica si els cultius són de secà o de regadiu. S'haurà d'especificar per a cada parcel·la si el cultiu és de secà o de regadiu i en el cas de cultius de secà s'haurà de reduir la dosi d'adob convenientment, seguint les recomanacions establides en l'Ordre 10/2018, de 27 de febrer, de la Conselleria d'Agricultura, Medi Ambient, Canvi Climàtic i Desenvolupament Rural, sobre la utilització de matèries fertilitzants nitrogenades en les explotacions agràries de la Comunitat Valenciana. Si d'aquesta reducció de la dosi d'adob a les parcel·les justificades resultara una quantitat inferior a 17.233 kg de N/ha i any, s'hauran d'aportar noves parcel·les fins a justificar la quantitat de N continguda en la totalitat de purins produïts per l'explotació. En qualsevol cas, qualsevol modificació, substitució o baixa que es produïsca en les parcel·les compromeses haurà de comunicar-se a l'òrgan substantiu, el qual donarà compte d'això a l'òrgan ambiental.  
  
Gestió dels residus sanitaris/veterinaris: els residus veterinaris i els envasos buits contaminats seran emmagatzemats en contenidors homologats i retirats per empresa gestora autoritzada. S'aporta còpia del contracte de retirada amb empresa gestora autoritzada.  
Gestió dels cadàvers: en la documentació tècnica aportada s'indica que els cadàvers que siguen baixes en l'explotació seran conservats en contenidors homologats i retirats per empreses autoritzades. S'aporta pòlissa d'assegurança de retirada i destrucció. La retirada dels cadàvers haurà de realitzar-la una empresa gestora autoritzada i inscrita en registre SANDACH.  
Consum d'aigua: segons s'indica en la documentació tècnica aportada, les necessitats d'aigua de l'explotació queden cobertes per l'aigua procedent d'un pou propi. L'any 2016 es va sol·licitar un aprofitament d'aigües subterrànies a l'empara de l'article 54.2 del text refós de la Llei d'aigües per a ús ramader, que es va tramitar amb el número d'expedient 2016IP0183. Pel fet que el promotor ha extraviat la resolució d'aquest expedient, amb data 21 de maig de 2021 sol·licita a la Confederació Hidrogràfica del Xúquer una còpia de la resolució de la inscripció d'aquest aprofitament d'aigües subterrànies amb indicació del volum màxim anual concedit. S'aporta aquesta sol·licitud juntament amb el justificant de presentació. Amb caràcter previ a la modificació de la llicència ambiental haurà de presentar-se aquesta resolució davant l'òrgan substantiu. Haurà de quedar degudament justificat un volum mínim de 5.110 m³ anuals per a ús ramader.  
Emissió de gasos d'efecte d'hivernacle: en atenció a la capacitat de l'explotació, l'activitat es classifica com a grup C dins del Catàleg d'activitats potencialment contaminadores de l'atmosfera establit pel Reial decret 100/2011. En conseqüència, la modificació sol·licitada està sotmesa a la notificació prevista en l'article 13 de la Llei 34/2007, de 15 de novembre, de qualitat de l'aire i protecció de l'atmosfera.  
  
  
Conclusió  
El projecte, en els termes previstos, no tindrà efectes adversos significatius sobre el medi ambient i no requereix avaluació d'impacte ambiental ordinària.  
  
Consideracions jurídiques  
El Projecte d'ampliació d'explotació porcina d'engreix amb augment de la seua capacitat fins a 2.377 places sense increment de l'obra existent constitueix un cas d'avaluació d'impacte ambiental simplificada, d'acord amb l'article 7.2, epígraf c, de la Llei 21/2013, de 9 de desembre, d'avaluació ambiental.  
L'expedient ha seguit el tràmit d'avaluació d'impacte ambiental simplificada, previst en la secció 2a, capítol II, del títol II, de la Llei 21/2013.  
El Decret 176/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, atribueix a la Direcció General de Qualitat i Educació Ambiental la competència sobre l'avaluació d'impacte ambiental de projectes.  
  
Per tant, a proposta del Servei d'Avaluació d'Impacte Ambiental i amb el vistiplau del subdirector general del Canvi Climàtic i Qualitat Ambiental, fent ús de les atribucions que tinc, resolc:  
  
  
Primer  
Estimar que el Projecte d'ampliació d'explotació porcina d'engreix amb augment de la seua capacitat fins a 2.377 places sense increment de l'obra existent, sense perjudici de l'obtenció prèvia de les autoritzacions sectorials que li siguen aplicables, no tindrà efectes significatius sobre el medi ambient i no requereix una avaluació d'impacte ambiental ordinària, sempre que s'ajuste a les previsions del projecte, del document ambiental i als termes d'aquest informe, en particular dels condicionants següents:  
1. En el pla de gestió de purins s'haurà d'especificar per a cada parcel·la si el cultiu és de secà o de regadiu, i en el cas de cultius de secà s'haurà de reduir la dosi d'adob convenientment, seguint les recomanacions establides en l'Ordre 10/2018, de 27 de febrer, de la Conselleria d'Agricultura, Medi Ambient, Canvi Climàtic i Desenvolupament Rural, sobre la utilització de matèries fertilitzants nitrogenades en les explotacions agràries de la Comunitat Valenciana. Si d'aquesta reducció de la dosi d'adob a les parcel·les justificades resulta una quantitat inferior a 17.233 kg de N/ha i any, s'hauran d'aportar noves parcel·les fins a justificar la quantitat de N continguda en la totalitat de purins produïts per l'explotació. En qualsevol cas, qualsevol modificació, substitució o baixa que es produïsca a les parcel·les compromeses haurà de comunicar-se a l'òrgan substantiu, el qual donarà compte d'això a l'òrgan ambiental.  
2. Amb caràcter previ a la concessió de la llicència ambiental que preveja la modificació en la capacitat de l'explotació porcina, s'haurà de presentar davant l'òrgan substantiu:  
a) Compromís de retirada de cadàvers amb empresa gestora autoritzada i inscrita en registre SANDACH.  
b) Resolució de la inscripció de l'aprofitament d'aigües subterrànies concedit al titular de l'activitat (expediente 2016IP0183) amb indicació del volum màxim anual concedit per a ús ramader, que serà com a mínim de 5.110 m³.  
3. En atenció a la capacitat de l'explotació, l'activitat està sotmesa a la notificació prevista en l'article 13 de la Llei 34/2007, de 15 de novembre, de qualitat de l'aire i protecció de l'atmosfera.  
4. La tanca de l'explotació ha de respectar l'ample legal del camí ramader Assagador de Caudete que discorre pel límit nord-oest de la parcel·la en la qual se situa l'explotació.  
  
Segon  
De conformitat amb el que es preveu en l'article 47 de la Llei 21/2013, de 9 de desembre:  
A. L'informe d'impacte ambiental es publicarà en el Diari Oficial de la Generalitat Valenciana, sense perjudici de la seua publicació en la seu electrònica de l'òrgan ambiental.  
B. L'informe d'impacte ambiental perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera autoritzat el projecte en el termini màxim de quatre anys des de la seua publicació, llevat que s'acorde la pròrroga de la vigència de l'informe d'impacte ambiental.  
C. L'informe d'impacte ambiental no serà objecte de cap recurs sense perjudici dels que, si escau, siguen procedents en via administrativa o judicial contra l'acte, si escau, d'autorització del projecte.  
  
Tercer  
L'òrgan substantiu publicarà en el butlletí oficial corresponent la decisió d'autoritzar o denegar el projecte, en els termes previstos en l'article 48 de la Llei 21/2013, de 9 de desembre.  
  
València, 21 de juny de 2022.- El director general de Qualitat i Educació Ambiental: Joan Piquer Huerga.»